रवींद्र जडेजा की पारी देख खुश हुए संजय मांजरेकर, किया यह धमाकेदार Tweet  
सेमीफाइनल में जडेजा ने खेली बेहतरीन पारी
संजय मांजरेकर ने की उनकी तारीफ
भारत को न्यूजीलैंड ने सेमीफाइनल में हराया
आईसीसी वर्ल्ड कप 2019 के पहले सेमीफाइनल में न्यूजीलैंड ने भारतीय टीम को हराकर दिया. इस मैच में हार के साथ ही भारतीय टीम इस वर्ल्ड कप से बाहर हो गई. इस मैच में भले ही भारत की हार हो गई हो, लेकिन रवींद्र जडेजा अपने ऑलराउंड प्रदर्शन से छा गए. कुछ दिन पहले जडेजा पर निशाना साधने वाले संजय मांजरेकर भी अब उनके मुरीद हो गए हैं. मांजरेकर ने कुछ दिन पहले जडेजा के बारे में कहा था कि वह एक पूर्ण खिलाड़ी नहीं हैं लेकिन न्यूजीलैंड के खिलाफ खेली गई पारी के बाद मांजरेकर का मूड बदला दिख रहा है. संजय मांजरकेर के इस ट्वीट पर लोगों ने भी अपना रिएक्शन देना शुरू कर दिया है. अब उनका यह ट्वीट सोशल मीडिया पर वायरल हो रहा है.

Well played Jadeja!

संजय मांजरेकर ने ट्वीट किया, "आप शानदार खेले जडेजा." इस ट्वीट के साथ मांजरेकर ने एक भौएं चढ़ी हुई इमोजी भी लगाई है. मांजरेकर ने जडेजा को पूर्ण खिलाड़ी न मानते हुए कहा था कि वह उनके स्थान पर टीम में एक पूर्ण गेंदबाज या पूर्ण बल्लेबाज शामिल करते. इस बात पर जडेजा ने ट्वीट कर मांजरेकर से खिलाड़ियों का साम्मान करने की बात कही थी. जडेजा ने मांजरेकर को जवाब देते हुए लिखा था कि मांजरेकर को खिलाड़ियों का सम्मान करना चाहिए. भारत ने आईसीसी विश्व कप-2019 के सेमीफाइनल में जगह बनाई और तब मांजरेकर ने अपना स्टैंड बदला.

"By bits 'n' pieces of sheer brilliance, he's ripped me apart on all fronts."@sanjaymanjrekar has something to say to @imjadeja after the all-rounder's fantastic performance against New Zealand.#INDvNZ | #CWC19pic.twitter.com/i96h5bJWpE

ओल्ड ट्रेफर्ड मैदान पर खेले गए आईसीसी विश्व कप-2019 के पहले सेमीफाइनल में रवींद्र जडेजा ने 77 रनों की बेहतरीन पारी खेली. वह हालांकि भारत को न्यूजीलैंड के खिलाफ जीत नहीं दिला सके लेकिन कई लोगों ने उनकी तारीफों के पुल बांध दिए हैं. बता दें कि आईसीसी विश्व कप-2019 में खिताब की प्रबल दावेदार के रूप में इंग्लैंड जाने वाली भारतीय टीम का सफर सेमीफाइनल में खत्म हो गया है.

52 needed from 30, four wickets in hand.
Who here thinks India can pull this off?
Follow the finish on the #CWC19 app
APPLE https://t.co/VpYh7SIMyP
ANDROID https://t.co/cVREQ16w2Npic.twitter.com/MwXrG8Mpiq

भारतीय टीम को दो दिन तक चले इस रोमांचक सेमीफाइनल मैच में न्यूजीलैंड के हाथों 18 रनों से हार का सामना करना पड़ा. इसी के साथ न्यूजीलैंड लगातार दूसरी बार फाइनल में पहुंची है. उसने 2015 विश्व कप में भी फाइनल खेला था.